## Odluka o financiranju Hrvatske gospodarske komore u 2006. godini

### NN 150/2005 (21.12.2005.), Odluka o financiranju Hrvatske gospodarske komore u 2006. godini

# HRVATSKA GOSPODARSKA KOMORA

**2917**

Na temelju članka 20. stavak 2. Zakona o
Hrvatskoj gospodar­skoj komori (»Narodne novine« br. 66/91 i 73/91) i članka 76. Statuta Hrvatske
gospodarske komore (»Narodne novine« br. 11/94. – pročiš­ćeni tekst 108/95, 19/96 i
64/01), Skupština Hrvatske gospodarske komore na 4. sjednici održanoj 14.
prosinca 2005. godine donosi

## ODLUKU

### O FINANCIRANJU HRVATSKE GOSPODARSKE KOMORE U 2006. GODINI

Članak 1.

Ovom Odlukom utvrđuje se način financiranja Hrvatske
gospodarske komore u 2006. godini (u daljnjem tekstu Komora), izvori sredstava,
visina, način i rokovi plaćanja obveza članica Komore, te nadzor nad obračunom
i naplatom obveza utvrđenih Odlukom.

Članak 2.

Sredstva za rad Komore u 2006. godini osiguravat
će se iz sljedećih izvora:

– članarine,

– doprinosa,

– prihoda od obavljanja javnih ovlasti,

– prihoda od vlastite djelatnosti,

– drugih izvora

Članarinu i doprinos iz stavka 1. ovog članaka,
članice Komore dužne su plaćati na način i u visini utvrđenim ovom Odlukom.

Članak 3.

Članice Komore članarinu iz članka 2. stavak 1.
ove Odluke plaćaju ovisno o kategoriji u koju se razvrstavaju prema sljedećim
kriterijima:

Prvu kategoriju čine članice koje ne prelaze dva
od sljedeća tri kriterija:

a) ukupna aktiva iznosi 7.500,000 kuna

b) ukupni prihod iznosi 15.000,000 kuna

c) imaju 50 zaposlenika

Drugu kategoriju čine članice koje prelaze dva
od tri kriterija za prvu kategoriju, ali nikad ne prelaze dva od sljedeća tri
kriterija:

a) ukupna aktiva iznosi 30.000,000 kuna

b) ukupni prihod iznosi 59.000,000 kuna

c) imaju 250 zaposlenika

Treću kategoriju čine članice koje prelaze bar
dva od tri kriterija za drugu kategoriju.

Trećom kategorijom smatraju se i: sve banke,
stambene štedionice, društva za osiguranje, leasing
društva, društva za upravljanje investicijskim fondovima i investicijski
fondovi s pravnom osobnosti, društva za upravljanje investicijskim fondovima i
zasebna imovina bez pravne osobnosti kojom upravljaju, društva za upravljanje
obveznim mirovinskim fondovima i zasebna imovina bez pravne osobnosti kojom
upravljaju, društva za upravljanje dobrovoljnim mirovinskom fondovima i zasebna
imovina bez pravne osobnosti kojom upravljaju mirovinska osiguravajuća društva.

Članak 4.

Visina mjesečne članarine iznosi za:

– I kategoriju poduzetnika 55,00 kuna,

– II kategoriju poduzetnika 1.500,00 kuna,

– III kategoriju poduzetnika 5.500,00 kuna

Članak 5.

Visinu godišnje obveze članice komore po osnovi
doprinosa iz članka 2. stavak 1. podstavak 2. ove Odluke, čini njen ukupan
prihod iskazan za 2004. godinu, pomnožen sa stopom od 0,01%.

Članak 6.

Članarinu i doprinos utvrđen ovom Odlukom,
članice Komore dužne su uplaćivati mjesečno, do posljednjeg dana u mjesecu za
tekući mjesec i to na račun: 1001005-1700052620 za članarinu i račun:
1001005-1700052783 za doprinos, a sve sukladno važećoj Naredbi o načinu
uplaćivanja prihoda proračuna i izvanproračunskih fondova, te prihoda za
financiranje drugih javnih potreba.

Članak 7.

Članice Komore osnovane i upisane u sudski
registar u 2005. godini i 2006. godini, dužne su plaćati članarinu sukladno
članku 4. stavak 1. podstavak 1. ove Odluke.

Članak 8.

Članice Komore iz članka 2. stavak 3. i 4.
Zakona o Hrvatskoj gospodarskoj komori (»Narodne novine« br.
66/91 i 73/91), dužne su plaćati članarinu na način utvrđen člankom 4. ove
Odluke.

Članak 9.

Članice Komore za koje je pokrenut likvidacijski
stečajni postupak, likvidacija, koje su u mirovanju ili koje su pripojene
drugom pravnom subjektu, dužne su platiti svoja dospjela dugovanja po osnovi
članarine i doprinosa za financiranje Hrvatske gospodarske komore nastala do
trenutka otvaranja navedenog stečajnog postup­ka, odnosno pokretanja postupka
likvidacije, donošenja rješenja o pripajanju društva ili odluke o mirovanju.

Članak 10.

Nadzor obračuna i naplate članarine i doprinosa
utvrđenih ovom Odlukom provodi Porezna uprava.

Članak 11.

Ova Odluka stupa na snagu osmog dana od dana
objave u »Narodnim novinama«, a primjenjuje se od 1. siječnja 2006.

Broj: I- 6548/1-2005.

Zagreb, 14. prosinca 2005.

Predsjednik

**Nadan** **Vidošević**,
v. r.

Odluka, NN 150/2005-2917